18. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 70075/8403 της 19/28 Σεπτ. 1978 (ΦΕΚ Β΄ 846) Περί κυρώσεως Συμφωνητικού περί καταβολής εισφοράς υπέρ Π.Ν.Ο. των πληρωμάτων των επιβατηγών Ακτοπλοϊκών πλοίων. Έχοντες υπ’ όψιν: 1.Τας διατάξεις της παραγ. 2 του άρθρου 22 του Συντάγματος εν συνδυασμώ προς την οικείαν ερμηνευτικήν δήλωσιν. 2.Τας διατάξεις του άρθρου 5 του Α.Ν. 3276/1944 «περί Συλλογικών Συμβάσεων εν τη Ναυτική Εργασία», ως τούτο ισχύει σήμερα. 3.Το υπ’ αριθ. 843 ΚΛ/ΕΠ/16.8.1978 έγγραφον της Π.Ν.Ο., δια του οποίου υπεβλήθη προς κύρωσιν το από 20 Ιουλίου 1978 υποβληθέν Συμφωνητικόν, αποφασίζομεν: 1.Την κύρωσιν του από 20 Ιουλίου 1978 υπογραφέντος μεταξύ των νομίμων εκπροσώπων της Ενώσεως Ελλήνων Πλοιοκτητών Επιβατηγών Ακτοπλοϊκών Πλοίων και της Πανελληνίου Ναυτικής Ομοσπονδίας και των εις την δύναμιν αυτής υπαγομένων κλαδικών οργανώσεων συμφωνητικού, δια του οποίου καθορίζεται από 1ης Ιουλίου 1978 η μηνιαία συνδρομή των Αξιωματικών και των πληρωμάτων των Επιβατηγών Ακτοπλοϊκών πλοίων υπέρ της Π.Ν.Ο. εις δραχμάς τεσσαράκοντα πέντε (45). 2.Η παρούσα απόφασις και το κυρούμενο Συμφωνητικό να δημοσιευθούν στην Εφημερίδα της Κυβερνήσεως. ΣΥΜΦΩΝΗΤΙΚΟΝ Εν Πειραιεί σήμερον την 20ην του μηνός Ιουλίου 1978, οι υπογεγραμμένοι, αφ’ ενός Δημήτριος Νομικός, Πρόεδρος και Γεράσιμος Στρίντζης, Γενικός Γραμματεύς της ενταύθα εδρεούσης Επαγγελματικής Οργανώσεως υπό την επωνυμίαν «ΕΝΩΣΙΣ ΕΛΛΗΝΩΝ ΠΛΟΙΟΚΤΗΤΩΝ ΕΠΙΒΑΤΗΓΩΝ ΑΚΤΟΠΛΟΪΚΩΝ ΠΛΟΙΩΝ», νομίμως εκπροσωπούντες ταύτην και ειδικώς εξουσιοδοτημένοι προς τούτο και αφ’ ετέρου ο Εμμανουήλ Σαΐτης, Γενικός Γραμματεύς της εν Πειραιεί εδρεούσης και νομίμως ανεγνωρισμένης Ναυτεργατικής Ενώσεως, υπό την επωνυμίαν «ΠΑΝΕΛΛΗΝΙΟΣ ΝΑ ΥΤΙΚΗ ΟΜΟΣΠΟΝΔΙΑ» νόμιμος εκπρόσωπος αυτής και ειδικώς εξουσιοδοτημένος προς τούτο, τόσον υπό της Διοικήσεως της ΠΝΟ όσον και υπό των εις την δύναμιν αυτής Καταστατικώς υπαγομένων, ανεγνωρισμένων Επαγγελματικών Οργανώσεων, ήτοι: 1.Της Πανελληνίου Ενώσεως Πλοίαρχων ΕΝ πάσης τάξεως. 2.Της Πανελληνίου Ενώσεως Μηχανικών ΕΝ. 3.Του Πανελληνίου Συνδέσμου Αξιωματικών Ασυρμάτου ΘΑΞ. 4.Της Πανελληνίου Ενώσεως Μηχανικών ΕΝΜΕΚ. 5.Του Πανελληνίου Συνδέσμου Οικον. Αξιωματ. ΕΝ. 6.Της Πανελληνίου Ενώσεως Φροντιστών ΕΝ. 7.Του Πανελληνίου Συνδέσμου Ηλεκτρολόγων ΕΝ. 8.Της Πανελληνίου Ενώσεως Ναυτών ΕΝ. 9.Της Πανελληνίου Ενώσεως Πρακτικών Μηχανικών και Θερμαστών Θαλάσσης «Ο ΣΤΕΦΕΝΣΟΝ». Σελ .530,74(η) Τεύχος 706-Σελ. 94 10.Της Πανελληνίου Ενώσεως Ναυτομαγείρων ΕΝ. 11.Της Πανελληνίου Ενώσεως Θαλαμηπόλων ΕΝ. 12.Της Πανελληνίου Ενώσεως Προσωπικού Τροφοδοσίας ΕΝ. Αφού έλαβαν υπ’ όψιν:α)Τας διατάξεις του άρθρου 22 παρ. 2 του Συντάγματος, σε συνδυασμό με την οικεία ερμηνευτική δήλωση, περί των γενικών όρων εργασίας, εις τους οποίους περιλαμβάνεται και ο προσδιορισμός του τρόπου και υποχρέου εισπράξεως και αποδόσεως προς τας Συνδικαλιστικάς Οργανώσεις της υπό των οικείων Καταστατικών προβλεπομένης συνδρομής των μελών αυτών, β)Τας διατάξεις του Α.Ν. 3276/1944 «περί Συλλογικών Συμβάσεων εν τη Ναυτική Εργασία», γ)Την από 9.6.1978 απόφαση της ΠΝΟ δια της οποίας η συνδρομή των αξιωματικών και των κατωτέρων πληρωμάτων τα οποία εργάζονται στα Επιβατηγά Ακτοπλοϊκά Πλοία, καθορίζεται εις δραχμάς τεσσαράκοντα πέντε (45) μηνιαίως, συνεφώνησαν και συναπεδέχθησαν τ’ ακόλουθα: 1.Η μηνιαία συνδικαλιστική συνδρομή των Αξιωματικών και των πληρωμάτων που εργάζονται στα Επιβατηγά Ακτοπλοϊκά Πλοία, ανέρχεται εις δραχμάς τεσσαράκοντα πέντε (45) από 1.7.1978. 2.Επειδή οι ναυτικοί, λόγω της φύσεως της εργασίας των, δεν έχουν την ευχέρεια της τακτικής πληρωμής, της συνδρομής των προς την ΠΝΟ, οι Πλοιοκτήτες αποδέχονται όπως η είσπραξη των συνδρομών τούτων και η απόδοσή τους στην ΠΝΟ πραγματοποιείται κατά την κατωτέρω διαδικασία. α)Οι Πλοίαρχοι, κατά την εξόφληση των αποδοχών των ναυτικών, θα παρακρατούν τη συνδρομή προς την ΠΝΟ που ανέρχεται σε σαράντα πέντε (45) δραχμές μηνιαίως, δια των μισθ/κών κατ/σεων που συντάσσει ο Αρχιλ/στής. β)Οι Πλοίαρχοι υποχρεούνται με την εκκαθάριση που στέλνουν στον πλοιοκτήτη ή στο διαχειριστή του πλοίου, να στέλνουν και κατάσταση των υπέρ της ΠΝΟ συνδρομών, περιλαμβάνουσαν το ονοματεπώνυμον του ναυτικού, την ειδικότητα, το ΜΕΘ και τον αριθμό αποδεικτικού ναυτικής ικανότητος, αντίγραφον δε της καταστάσεως αυτής να στέλνουν και στη ΠΝΟ. Για όσα μέλη του πληρώματος αρνούνται να καταβάλουν τη συνδρομή, οι Πλοίαρχοι θα λαμβάνουν σχετική δήλωση, η οποία θα επισυνάπτεται στην κατάσταση την προοριζόμενη για την ΠΝΟ. γ)Οι Πλοιοκτήτες ή οι διαχειριστές, βάσει των ανωτέρω καταστάσεων θα αποδίδουν στην ΠΝΟ τα εισπραττόμενα κατά τρίμηνον ή σε δικαιολογημένες περιπτώσεις, το πολύ κατά εξάμηνον. Η απόδοση των εισπραχθέντων θ’ αποδεικνύεται μόνον με το αντίστοιχο γραμμάτιον εισπράξεως, εξωφλημένο από τον ταμία της ΠΝΟ. 3.Η παρούσα Σύμβασις ισχύει από 1.7.1978 και μέχρι συνάψεως νεωτέρας συνετάγη δε εις τριπλούν. Από ένα αντίτυπον έλαβαν τα συμβαλλόμενα μέρη, το δε τρίτον θα υποβληθή στο Υπουργείον Εμπορικής Ναυτιλίας για επικύρωση. Οι Συμβαλλόμενοι Δια την Ένωσιν Πλοιοκτητών Ακτοπλοϊκών  Επιβατηγών Πλοίων Ο Πρόεδρος Ο Γεν. Γραμματεύς (Υπογραφή) (Υπογραφή) Επιβατηγά Ακτοπλοϊκά Πλοία 19.Ζ.η.18 19.Ζ.η.18 Επιβατηγά Ακτοπλοϊκά Πλοία 